laion/Wikipedia-Exotic huggingface dataset:
A Thousand Years

A Thousand Years הוא שיר שהוקלט על ידי הזמרת והפזמונאית האמריקאית כריסטינה פרי, ונכתב על ידי פרי ודייוויד הודג'ס, מתוך האלבום The Saga Twilight: Breaking Dawn - Part 1: Original Motion Picture Sound Track, והפך ל"להיט רדום". השיר יצא להורדה דיגיטלית ב-18 באוקטובר 2011 ברחבי העולם כסינגל השני מתוך האלבום. פרי הקליטה מחדש את השיר עם שירו של סטיב קאזי לסרט דמדומים: שחר מפציע - חלק 2: פסקול Motion Picture Original, תחת הכותרת A Thount years Pt. 2. "A Thousand Years" הוא המפתח של מייג'ור B-flat, עם טווח קולי של F 3 עד C 5. השיר נכתב על פרשיית האהבה בין הדמויות אדוארד לבלה מתוך דמדומים 4: שחר מפציע - חלק 1. ב -17 באוקטובר 2011 שוחרר סרטון לירי רשמי של השיר, באמצעות העמודים הרשמיים של פרי ברשתות החברתיות פייסבוק וטוויטר, כמו גם אתר האינטרנט הרשמי שלה. ב-26 באוקטובר 2011 היא פרסמה קליפ רשמי לשיר בערוץ היוטיוב שלה. הסרטון מתחיל בכך שפרי מחזיקה נר ויש בו כמה קטעים מתוך דמדומים 4: שחר מפציע, חלק הנראים לסירוגין בין הקלעים עם פרי שרה בחדר עם רצפה מלאה בנרות. פרי מסיימת את הקליפ בשירה לשקיעה. לקליפ יש מעל 2.3 מיליארד צפיות ו-14 מיליון לייקים ביוטיוב, מה שהופך אותו לאחד מ-90 הסרטונים הנצפים ביותר ביוטיוב. ב-23 באוקטובר 2011, השיר הופיע במקום ה-63 במצעד הבילבורד הוט 100 האמריקאי, ובמקום ה-70 ב-קנדה הוט 100. לאחר מספר שבועות הגיע מקום ה-31 בבילבורד הוט 100. עד יולי 2013, השיר נמכר ביותר משלושה מיליון הורדות דיגיטליות בארצות הברית. החל מיוני 2014, השיר נמכר בכ-3,657,000 עותקים בארצות הברית. ב-3 באוגוסט 2018, הסינגל אושר שבע פעמים כפלטינה על ידי איגוד תעשיות ההקלטה של אמריקה (RIAA), לאחר שנמכר בכשבעה מיליון עותקים דיגיטליים בארצות הברית. בבריטניה הגיע השיר למקום ה-32 עם יציאתו המקורית בשנת 2011. בשנה שלאחר מכן, לאחר יציאתו של הסרט דמדומים 4: שחר מפציע - חלק 2, הוא הגיע למקום ה-13. בשנת 2013, לאחר שהוצג ב-The X Factor, הגיע לשיא חדש ולמקום ה-11. מידע על היצירה "A Thousand Years" באתר מיוזיק בריינז סרטון השיר "A Thousand Years" באתר יוטיוב מידע על הרצועה "A Thousand Years" באתר ספוטיפיי "A Thousand Years - Single". iTunes USA. נבדק ב-2011-10-18. "A Thousand Years sheet music by Christina Perri (Piano, Vocal & Guitar (Right-Hand Melody) – 113362)". www.sheetmusicdirect.com. נבדק ב-13 בספטמבר 2018. {{cite web}}: (עזרה) Pemberton, Pat. "A Thousand Years". נבדק ב-13 בספטמבר 2018. {{cite news}}: (עזרה) "Christina Perri - A Thousand Years [Official Music Video]". YouTube. נבדק ב-16 בפברואר 2020. {{cite web}}: (עזרה) "Week Ending Oct. 23, 2011. Songs: Christmas In October". Yahoo Chart Watch. 2011-10-26. נבדק ב-2011-10-26. Paul Grein (24 ביולי 2013). "Week Ending July 21, 2013. Songs: Dancing With Miley". Chart Watch. {{cite news}}: (עזרה) Paul Grein (11 ביוני 2014). "Chart Watch: Sam Smith Zooms Into Top 10". Yahoo Music. {{cite news}}: (עזרה) 2018 Accreds.pdf, Dropbox (באנגלית) Gold & Platinum, RIAA (באנגלית אמריקאית) Datenbank: BVMI, www.musikindustrie.de British Phonographic Industry
ג'ורג' גופה-פנפיי

ג'ורג' גופה-פנפיי (בצרפתית: Georges Gope-Fenepej; נולד ב-23 באוקטובר 1988) הוא כדורגלן ניו קלדוני, המשחק בעמדת החלוץ בסנט-פרייב סנט-הילר. גופה-פנפיי, התחיל את הקריירה שלו בקירקטיר המקומית, ממנה עבר למאגנטה. ב-29 ביוני 2012, חתם בטרואה מליגת העל הצרפתית עד לסיום העונה. ב-4 בפברואר 2013, גופה-פנפיי ערך את הופעת הבכורה שלו בליגה כאשר נכנס בדקה ה-87 של המשחק. ב-8 באוקטובר 2014, גופה-פנפיי הושאל לבולון מהליגה הצרפתית השלישית עד לסיום העונה. בנובמבר 2015, חתם באמיין. ב-13 ביולי 2018, גופה-פנפיי חתם בלה מאן. בקיץ 2021 חתם בקונסרנאו. גופה-פנפיי, זומן לראשונה לסגל נבחרת קלדוניה החדשה, לקראת משחקי האוקיינוס השקט 2011. ב-27 באוגוסט 2011, גופה-פנפיי ערך את הופעת הבכורה שלו בנבחרת בניצחון 0–5 נגד ונואטו, בו כבש את השער הראשון, השני והחמישי. גופה-פנפיי, כבש שבעה שערים וזכה עם הנבחרת בגביע. בנוסף, גופה-פנפיי, השתתף עם הנבחרת בגביע אוקיאניה לאומות 2012 וגביע אוקיאניה לאומות 2016. נבחרת קלדוניה החדשה משחקי האוקיינוס השקט: 2011 ג'ורג' גופה-פנפיי, באתר Transfermarkt ג'ורג' גופה-פנפיי, באתר Fussballdaten.de (בגרמנית) ג'ורג' גופה-פנפיי, באתר Soccerway ג'ורג' גופה-פנפיי, באתר WorldFootball.net ג'ורג' גופה-פנפיי, באתר National Football Teams ג'ורג' גופה-פנפיי, באתר FootballDatabase.eu
הפועל עכו/מטה אשר (כדורסל)

הפועל עכו/מטה אשר היא קבוצת כדורסל ישראלית המייצגת את העיר עכו ואת המועצה אזורית מטה אשר ומשחקת בליגה הארצית. הקבוצה שיחקה עד עונת 2014/15 בליגה א' אז העפילה לראשונה לליגה הארצית. בעונת 2015/16, עונת הבכורה של הקבוצה בליגה הארצית הנוהג לראשונה פלייאוף למקומות 1–4 ועכו אשר סיימה במקום ה-4 כשבמאזנה 15 ניצחונות ו-9 הפסדים, בסדרת הפלייאוף שובצה הקבוצה לסדרת הטוב מ-3 נגד המוליכה הפועל חיפה אך הפסידה בצמד המשחקים והודחה. בעונת 2016/17 סיימה הקבוצה במקום ה-3 עם מאזן של 18 ניצחונות ו-6 הפסדים ובחצי גמר הפלייאוף פגשה את מכבי קריית מוצקין אך שוב הפסידה בסדרת הטוב מ-3 והודחה. בעונת 2017/18 סיימה הקבוצה במקום ה-3 במאזן של 17 ניצחונות ו-5 הפסדים ובחצי הגמר פגשה את אליצור נתניה לה הפסידה בסדרת הטוב מ-3 והודחה. בעונת 2018/19 סיימה הקבוצה במקום ה-1 בליגה עם מאזן של 20 ניצחונות ו-2 הפסדים בלבד ובחצי הגמר אירחה את הרביעית א.ס רמת השרון לסדרת הטוב מ-3. במשחק הראשון שנערך בעכו ניצחה המארחת 87 - 85, במשחק השני שנערך ברמת השרון ניצחה רמת השרון 73–83 ובמשחק השלישי שנערך בעכו ניצחה רמת השרון 75 - 72 ועכו הודחה. בעונת 2019/20 שונה מבנה הליגה הארצית והוחלט כי הפלייאוף יורחב למקומות 1 - 8 אך עקב התפרצות נגיף הקורונה בישראל במרץ 2020 הופסקה הליגה כאשר הקבוצה ממוקמת במקום ה-1 בטבלה עם מאזן 13 ניצחונות ו-3 הפסדים וכאשר היא מוליכה בהפרש סלים בלבד על השנייה בטבלה הפועל בני כפר סבא. ב-25 במאי הודיע איגוד הכדורסל כי כלל הליגות פרט לליגת העל הסתיימו והקבוצה הראשונה בכל ליגה היא המעפילה לליגה הבכירה ממנה, עקב כך העפילה עכו לראשונה לליגה הלאומית. עונת 2020/21 בעונת 2020/21 שיחקה הקבוצה לראשונה בליגה הלאומית. בינואר 2021 פיטרה הקבוצה את מאמנה עודד הנדלר ומינתה במקומו את עמית תמיר בסיום עונה אחת בלבד שבה הקבוצה לליגה הארצית. חזרה לליגה הארצית בעונת 2021/22 שיחקה הקבוצה במחוז הצפוני של הליגה הארצית. בעונת 2022/2023 שיחקה הקבוצה במחוז הצפוני של הליגה הארצית. מאמן הקבוצה היה לירן שוורצוולד. סגל הקבוצה כלל את גל טסלר (רכז, 1.85), דולב משגב (גארד, 1.83), אופק ריף (גארד, 1.85), עומרי שוסהיים (גארד, 1.85), עידו סגל (גארד, 1.88), איתן הלפרט, אוהד חן, לירן מרקדו (פורוורד, 1.93), גיא סהר (פורוורד, 1.92), רועי נברו (סנטר, 1.90) ויאיר קצוטי. בתום העונה לא הצליחה הקבוצה לעלות לליגה הלאומית ונשארה עונה נוספת בליגה הארצית. בעונת 2023/2024 שיחקה הקבוצה במחוז הצפוני של הליגה הארצית. נמרוד גונן מונה למאמן הקבוצה. במהלך העונה עזב נמרוד את עמדת המאמן ובמקומו מונה כפיר מרדכי. בגל הקבוצה כלל את עומרי שוסהיים, גל טסלר, עידו סגל ורועי נברו שהמשיכו מהעונה הקודמת, בנוסף הצטרפו רותם גורן (גארד, 1.85), נועם מטלון הוותיק (פורוורד, 1.96), עמית כהן (סנטר, 2.02), בני אלעזר (סנטר, 2.02) ואלון בעבור (גארד, 1.88). אילן נניקשווילי קורי קאר רז מנשה טל פרסלני ניב משגב ג'רמיין הול ערן סודאי עזמי אבו אחמד עידו קוז'יקרו גוני יזרעאלי הפועל עכו, ברשת החברתית פייסבוק הפועל עכו (אורכב 11.09.2019 בארכיון Wayback Machine), באתר איגוד הכדורסל Hapoel Acre basketball, News, Roster, Rumors, Stats, Awards, Transactions, Details - eurobasket, Eurobasket LLC (באנגלית) עמית תמיר יאמן את עכו
מוסקו מיול

מוסקו מיול (באנגלית: Moscow mule, פרד מוסקבאי) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מוודקה, מיץ ליים טרי ובירה ג'ינג'ר. את הקוקטייל נהוג להגיש באופן מסורתי בספל נחושת אופייני עם קרח, אך קיימת צורת הגשה נפוצה בכוס הייבול. נהוג לקשט עם פלח ליים. לעיתים עם עלי נענע בנוסף. למרות שמו, לקוקטייל אין קשר למוסקבה או לרוסיה. הקוקטייל נולד בשנות ה-40 של המאה ה-20 בארצות הברית. מטרתו הייתה מכירות של וודקה סמירנוף ושל משקה חדש יחסית, גיגנג'ר ביר של המותג Cock'n Bull Ginger Beer שלמרות שמו היה משקה לא אלכוהולי. גם וודקה וגם בירת ג'ינג'ר לא זכו לפופולריות בקהל האמריקאי.. העובדה שבסוף שנות ה-40 של המאה ה-20 הייתה תקופת המלחמה הקרה יצרה גם היא התנגדות למשקה עם השם הרוסי (אף שלחלוטין לא היה רוסי). ג'ון מרטין (John G. Martin), מנכ"ל סמירנוף וג'ק מורגן (Jack Morgan) משווק הג'ינג'ר ביר נפגשו והחליטו לשלב כוחות. הם ונציגים מטעמם פנו בברים רבים בארצות הברית והציגו את הקוקטייל הקל להכנה. מורגן רכש מצלמת פיתוח מיידי של פולרויד, שהייתה אז פלא אטרקטיבי חדש, והצטלם עם ברמנים שהכינו את הקוקטייל נתן להם את התמונות שהוכנו מיידית והציג ונתן מהתמונות שהוכנו לברמנים הבאים שגם אותם חזר וצילם בתורם ובכך יצר "טרנד" אופנתי. לטענתו של מורגן, מטרתו הראשונית הייתה להיפטר ממלאי מת של מוצר לא מבוקש. המשקה הוגש בספל נחושת אופייני, דבר שהפך להיות חלק מהמותג של הקוקטייל. הכוס המסורתית להגשת משקה היא ספל נחושת גדול הנקרא כיום Moscow mule mug. קיימת טענה כי שתייה של משקה חמוץ מהספל פוגעת בבריאות מכיוון שהחומצה ממיסה את המתכת. ישנן וריאציות רבות לקוקטייל בהם מחליפים את הוודקה במשקה אלכוהולי אחר. השם לקוקטייל משתנה בהתאם, ולרוב מותאם למקום ממנו בא המשקה החריף. לדוגמה: בורבון: קנטקי מיול בורבון וקלואה: ניו אורלינס מיול ג'ין: לונדון מיול טקילה: מקסיקן מיול ויסקי אירי: אייריש מיול סקוטש ויסקי: סקוטש מיול קוניאק: פרנץ' מיול סאות'רן קומפורט: סאות'רן מיול מדיה וקבצים בנושא מוסקו מיול בוויקישיתוף אתר האינטרנט הרשמי של מוסקו מיול SMIRNOFF Looks Back On The History Of The Moscow Mule, אתר manjr https://www.prnewswire.com/news-releases/smirnoff-vodka-celebrates-75-years-since-co-creating-the-moscow-mule-300302727.html, אתר prnewswire עליכם להפסיק לשתות מכוס נחושת, אתר health.usnews.com
נסלי

פרנצ'סקו טרדוצ'י (באיטלקית: Francis Tarducci; נולד ב-29 בדצמבר 1980), ידוע בשם הבמה נסלי (Nesli), הוא ראפר, זמר ומפיק מוזיקלי איטלקי. נולד בסניגליה. אחיו הקטן של הראפר פאברי פיברה, איתו עבד פעמים רבות במהלך הקריירה המוזיקלית שלו. בשנת 1999 הוציא את הדמו הראשון שלו, Fitte Da Latte, שהפיק נסלי בעזרת אחיו פאברי פיברה. בשנת 2003 הוציא את אלבום הבכורה שלו, Ego. האלבום כולל הופעת אורח של אחיו פאברי פיברה, בשיר "Piccolezze". בשנת 2004 הוציא את אלבומו השני, Home, אשר כלל אף הוא הופעת אורח של אחיו בשלושה שירים מתוכו. בשנת 2007 הוציא את אלבומו השלישי, Le verità nascoste, אשר יצא לאור כשלוש שנים לאחר הוצאת אלבומו האחרון. האלבום הפך במהרה לפריצת דרכו של נסלי, תוך שהגיע למקום ה-48 במצעד האלבומים האיטלקי וזכה לשבחים ממבקרי המוזיקה. בשנת 2009 הוציא את האלבום Fragile - Nesliving Vol. 2. האלבום לא הצליח לשחזר את הצלחתם של אלבומיו הקודמים. בשנת 2010, לאחר שחתם נסלי בחברת "יוניברסל מיוזיק גרופ", הוציא לאור את האלבום L'amore è qui. האלבום הגיע למקום ה-13 במצעד האלבומים האיטלקי. הסינגלים מתוך האלבום זכו להצלחה רבה אף הם כאשר צברו עשרות מיליוני צפיות באתר יוטיוב. בשנת 2012 הוציא את אלבומו השביעי, Nesliving Vol. 3 - Voglio. האלבום הגיע למקום הראשון במצעד האלבומים האיטלקי, ובכך הפך לאלבומו הראשון של נסלי אשר עשה זאת. ב-10 בפברואר 2015 הוציא לאור את הסינגל "Buona fortuna amore", שנועד לקדם את אלבומו השמיני. הסינגל זכה להצלחה רבה והגיע למקום ה-29 במצעד הסינגלים האיטלקי. יומיים לאחר מכן, ב-12 בפברואר, יצא האלבום, בשם "Andrà tutto bene". האלבום הגיע למקום השישי במצעד האלבומים האיטלקי. בשנת 2016 הוציא את אלבומו התשיעי, Kill Karma. האלבום, בשונה משאר אלבומיו של נסלי, מתאפיין בסגנונות הדאנס והרוק. בשנת 2019 הוציא את אלבומו העשירי, Vengo in pace. מדיה וקבצים בנושא נסלי בוויקישיתוף נסלי, ברשת החברתית פייסבוק נסלי, ברשת החברתית אקס (טוויטר) נסלי, סרטונים בערוץ היוטיוב נסלי, באתר AllMusic (באנגלית) נסלי, באתר MusicBrainz (באנגלית) נסלי, באתר Discogs (באנגלית) נסלי, באתר Songkick (באנגלית) נסלי, באתר Genius
שייקה דן

ישעיהו "שייקה" דן (15 בנובמבר 1909 - 2 במרץ 1994) היה מצנחני היישוב שנשלחו לארצות אירופה, חלקן כבושות בידי הנאצים וחלקן בנות ברית של גרמניה הנאצית; דן היה מהפעילים המרכזיים של תנועת הבריחה, וממייסדי "נתיב". דן נולד כישעיהו טרכטנברג בעיירה ליפקאני שבבסרביה, אז חלק מן האימפריה הרוסית (מ-1918, ברומניה) לחיים ורבקה טרכטנברג. הוא היה השלישי מתוך 4 אחים ואחיות: הבכורה הייתה שפרה (טרכטנברג) ויצרבין, בעקבותיה נולד ניסן, אחריהם שייקה, ולבסוף דוב. בנעוריו היה חובב כדורגל ושיחק בקבוצת הכדורגל היהודית של ליפקאני. כנער פיתח תודעה ציונית, והצטרף לתנועת מכבי. במסגרת התנועה הצטרף להכשרה חלוצית, והפך במשך הזמן לפעיל ולמארגן בתנועה. ב-1935 עלה לארץ ישראל. כיוון שלא מצא מענה לשאיפתו לחיים חלוציים שיתופיים במסגרת 'מכבי', חזר לרומניה ומשם לצ'כוסלובקיה, ונטל חלק בארגון המכבי הצעיר. כעבור זמן קצר חזר לארץ, והתיישב בקיבוץ ניר חיים, לימים ניר עם. ב-1944 הוצנח שייקה דן יחד עם יצחק בן-אפרים לשטחי האויב ברומניה. תפקידם היה לסייע בחילוץ מספר טייסים בריטים ואמריקאים שצנחו ברומניה, ובמקביל להציל שם יהודים ולארגן עלייתם ארצה. בתום מלחמת העולם השנייה המשיכו השניים ועסקו בשיקום התנועה הציונית ברומניה. מינואר 1947 פעל שייקה דן בארגון הבריחה שפעל להעלאת יהודי בולגריה ארצה, ועם הקמת המדינה נשלח ליוגוסלביה לפעול להעלאת היהודים גם משם לארץ. במהלך פעילותו הוא נתפס על ידי המשטרה החשאית והובא לשיחה עם מפקדה, שם אמר בחקירתו: "אינני אויב לכם, באתי להשיב את היהודים למדינתם". באופן מפתיע, התייחס אליו הקצין הבכיר בכבוד ואף והציע לו עזרה בכל מה שיצטרך. בהמשך אכן נעזרה בו מדינת ישראל, בהבאת נשק חיוני רב בחשאי לארץ. בשנות ה-50 היה דן ממייסדי לשכת הקשר ליהודי ברית המועצות ("נתיב"). מבסיסו בווינה הוא עסק במילוט יהודים ממדינות מזרח אירופה לארץ. שייקה דן היה נציג ממשלת ישראל במשא ומתן עם שלטונות רומניה לנושא פדיון יהודי רומניה בכסף, ונהג לשאת עמו משלוחי כסף מזומן לשם כך. בראשון לציון ובתל אביב נקראו רחובות על שמו. כמו כן, כהוקרה על פעילותו, הוענק לו פרס יגאל אלון לשנת ה'תשנ"ג. עמוס אטינגר, צניחה עיוורת, הוצאת זמורה ביתן, 1986. יגאל אבידן, "לכל איש יש מחיר", ישראל היום, 27 בספטמבר 2013 סרטון אודות פועלו של שייקה דן למען העלאת יהודים מברית המועצות בתקופת מסך הברזל, באתר המרכז למורשת המודיעין רזבאן מיכאיו, "ההגירה או מכירת היהודים" (ברומנית) מוריה בן יוסף, "קפיטליזם נוסח רומניה", באתר Israel Defense ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קרחון דיליוס

קרחון דיליוס (באנגלית: Delius Glacie) הוא קרחון בחלק הצפוני של האי אלכסנדר, שבאנטארקטיקה. אורכו של הקרחון 11 קילומטרים; רוחבו של הקרחון 4 קילומטרים. הקרחון זורם לכיוון מערב מרמת אלגר, ונשפך אל שדה הקרח ניקולס. הקרחון התגלה ומופתה באופן חלקי לראשונה מן האוויר, על ידי המשלחת הבריטית אל ארץ גרהאם בשנת 1937. הקרחון מופה בדיוק רב יותר בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. המופוי עודכן בהתבסס על תצלומי לוויני לנדסט של ארצות הברית בפברואר 1975. שמו של הקרחון ניתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של המלחין האנגלי פרדריק דיליוס; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. גם נונאטאקי אפאלאצ'יה הסמוכים נקראים על שם יצירה של פרדריק דיליוס. • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Larsen Ice Shelf Area, Antarctica: 1940–2005, USGS קרחון דיליוס באתר הסקר הגאולוגי של ארצות הברית קרחון דיליוס באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix קרחון דיליוס באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על מתן שמות אתרים באזור
נונאטאק טגרה

נונאטאק טגרה (באנגלית: Tegra Nunatak; בבולגרית: нунатак Тегра) הוא נונאטאק (מצוק סלעי שאינו מכוסה קרח) במערב רמת אלגר בצפון האי אלכסנדר, שבאנטארקטיקה. אורכו של הנונאטק 2.6 קילומטרים בכיוון מזרח-מערב. רוחבו של הנונאטאק 700 מטרים. שיא גובהו של הנונאטאק 1,200 מטרים מעל פני הים. הנונאטאק מתנשא מעל קרחון דיליוס, שמדרום מזרח לו; ומעל שדה השלג ניקולס שמצפון וממערב לו. הנונאטאק ממוקם 5 קילומטרים צפונית - צפון-מזרחית לנונאטאק נבוש; 8.1 קילומטרים דרום-מזרחית מנונאטאק שו; ו-9.38 קילומטרים דרומית - מזרחית מנונאטאק ליזארד. הראשונים שהגיעו אל הנונאטאק (ב-30 בינואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי. הנונאטאק מופה על ידי סוקרים בריטיים בשנת 1978. הנונאטאק נקרא על שמו של המבצר הרומי העתיק טגרה, שבצפון-מזרח בולגריה. הגאזט האנטארקטי הבולגרי (בבולגרית) נונאטאק טגרה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הנונאטאק, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי
שחר עמיר

שחר עמיר (נולד ב-11 במרץ 1999) הוא כדורסלן ישראלי, המשחק בעמדת הקלע בקבוצת הפועל גליל עליון מליגת העל. עמיר גדל באילת שם שיחק כילד בקבוצת הכדורסל המקומית עד לגיל 15. שיחק כדורסל מגיל קט-סל בקבוצת הפועל אילת. מכיתה י' ועד סוף התיכון למד בהכפר הירוק באקדמיה של הפועל תל אביב. עונתו הראשונה בקבוצת בוגרים הייתה עונת 2017/2018 כאשר שיחק במקביל בקבוצה הבוגרת של הפועל תל אביב ובקבוצת הנוער של המועדון. באותה שנה זכה עם הנוער במקום השני באליפות הנוער כאשר הפועל מפסידה ליריבה העירונית מכבי תל אביב בסדרת גמר הפלייאוף. בעונה שלאחר מכן עבר לשחק בהפועל רמת גן/גבעתיים מהליגה הלאומית בכדורסל. בעונות 2019/20 עבר לשחק במכבי הוד השרון. לקראת סוף העונה בעקבות משבר הקורונה, הופסקה הליגה הלאומית ועמיר חתם עד לסוף העונה בליגת העל בקבוצת הפועל אילת. לקראת עונת 2020/21 חתם בעירוני רמת גן. באוגוסט 2022 חתם בהפועל חולון מליגת העל. ביולי 2024 חתם בהפועל גליל עליון מליגת העל. עמיר, שיחק בנבחרות הנוער והעתודה של ישראל. ב-2017 שיחק תחת המאמן שרון אברהמי באליפות אירופה דרג ב' לנבחרות עד גיל 18 בטורניר שנערך באסטוניה. ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל. פרופיל השחקן (אורכב 20.06.2020 בארכיון Wayback Machine), באתר איגוד הכדורסל בישראל פרופיל, באתר eurobasket פרופיל, באתר פיב"א דף פרופיל השחקן, באתר אליפות אור שקדי‏, אחרי ההנפה: יאיר קרביץ חתם במכבי רעננה, באתר וואלה, 22 ביולי 2019
BadComedian

BadComedian (שם אמיתי יבגני ולדימירוביץ' באז'נוב; נולד ב-24 במאי 1991) הוא אישיות יוטיוב ומבקר קולנוע רוסי. BadComedian הוא הכינוי של יבגני, כמו גם שמו של ערוץ היוטיוב שלו. BadComedian עורך ביקורות על סרטי רוסיים (ולעיתים גם אמריקאיים, הודים ואוקראינים). הביקורת הראשונה שלו הועלתה ב-24 במרץ 2011. לפעמים הוא מעלה ביקורות חיוביות בערוץ נפרד שנקרא EvgenComedian. הוא נהג לשתף פעולה עם CarambaTV. יבגני מבקר לא פעם סרטי קומדיה בבימויו של זורה קריז'ובניקוב ויצאו על ידי חברת Enjoy Movies וסרטי פעולה שיצר אלכסנדר נבסקי. בשנים 2015–2017 יצאה סדרת האינטרנט BadTrip, בה יבגני באז'נוב מסתובב במקומות שונים בארצות הברית הקשורים לסרטים מפורסמים וסדרות טלוויזיה. הכינוי "BadComedian" נגזר משמו של הקומיקאי, דמות מתוך ספר הקומיקס והסרט "השומרים" ואילו "Bad" מרמז שהוא עצמו חושב על הביקורות שלו כסרקסטיות ולא כהומוריסטיות. Eurosport, RBK ו-Elle כינו את BadComedian מבקר הקולנוע הראשי של יוטיוב ברוסית. יבגני נולד ב-24 במאי 1991 בסטרליטמאק, רפובליקת בשקורטוסטן. בגיל 12 הוא עבר לדדובסק עם הוריו. כיום הוא מתגורר בנחאבינו, במחוז מוסקבה. בשנת 2013 סיימה יבגני את אוניברסיטת סחר וכלכלה רוסית הממלכתית, הפקולטה למסחר ושיווק. נושא עבודת הגמר שלו היה "סרטונים ויראליים". בשנים 2013–2014 וב-2017 הוא ערך סיבוב הופעות סטנד-אפ. במקביל הוא אירח מופע העוסק בסטנד-אפ בשם "ProStandUp", שפורסם באתר CarambaTV. הוא הופיע בהופעת קמע בסרט משנת 2016 "יום שישי" ובסרט "הארדקור הנרי". בשנת 2014 אירח את תוכנית טלוויזיה "גיבורי האינטרנט" בערוץ הטלוויזיה הרוסי "פלפל" יחד עם מקסים גולופולוסוב ואיוואן מקרביץ'. הוא עבד במשך שנה כעורך בתוכנית החדשות וסטי בערוץ הטלוויזיה רוסיה-24. באז'נוב הודה שבמאי הקולנוע האהובים עליו הם יורי ביקוב, ויקטור שמירוב, רומן קרימוב ויבגני שליאקין. מדיה וקבצים בנושא BadComedian בוויקישיתוף אתר האינטרנט הרשמי של BadComedian BadComedian, ברשת החברתית פייסבוק BadComedian, ברשת החברתית אקס (טוויטר) BadComedian, ביישום טלגרם BadComedian, ברשת החברתית אינסטגרם BadComedian, ברשת החברתית VK BadComedian, סרטונים בערוץ היוטיוב BadComedian - על בונדרצ'וק, סשה גריי ועשרת הסרטים הרוסיים הטובים ביותר / ראיון גדול Нейман, Анна (2014-05-22). "Евгений Баженов, кинокритик BadComedian: "В России с авторскими правами все очень странно"". afisha.74.ru. 74.ру. נבדק ב-2017-03-01. Буланов, Алексей (2015-09-28). "Вышла пилотная серия комедийного шоу "BadTrip"". sub-cult.ru. «Субкультура». נבדק ב-2017-03-01. Свирина, Ольга (2015-03-08). "BadComedian: "Ненавижу все свои обзоры"". ellegirl.ru. Elle. נבדק ב-2017-03-12. Тарабан, Софья (2016-11-01). "BadComedian выпустил разгромный обзор на "Дизлайк"". ellegirl.ru. Elle. נבדק ב-2017-03-01. Настя Берёзина; Павел Карасёв (באוקטובר 2018). "Агент влияния: как работает самый популярный кинокритик России" [Agent of influence: how does the most popular film critic of Russia]. No. 9 (143). РБК. {{cite news}}: (עזרה) BadComedian, בביצוע BadComedian: работаю на канале РОССИЯ 24, סרטון באתר יוטיוב Окулова, Елизавета; Раевская, Виктория; Нелидова, Элен (2014-10-20). "Евгений Баженов о смысле жизни". kinopoisk.ru. «КиноПоиск». נבדק ב-2017-03-01. BadComedian, בביצוע 5 вопросов BadComedian / Телеканал «Дождь», סרטון באתר יוטיוב
חריסטיאן קירובסקי

חריסטיאן קירובסקי (במקדונית: Христијан Кировски; נולד ב-12 באוקטובר 1985) הוא כדורגלן מקדוני, המשחק בעמדת החלוץ בסקופיה. קירובסקי התחיל את הקריירה שלו במחלקת הנוער של וארדאר סקופיה, ובגיל 16 ערך את הופעת הבכורה שלו בקבוצה הבוגרת. שנה לאחר מכן, חתם ב-OFK בלגרד בה שיחק שלוש עונות וחצי, כאשר בינואר 2005 הושאל למטאלורג זפוריז'יה מליגת העל האוקראינית עד לסיום העונה, אז חזר לבלגרד. בינואר 2006 חזר למקדוניה וחתם במקדוניה ג'ורג' פטרוב, בה כבש 4 שערים ב-11 משחקים ובנוסף זכה עם הקבוצה בגביע. בקיץ 2006 חתם באתניקוס אחנס מליגת העל הקפריסאית. בינואר 2007 חזר לווארדאר סקופיה. ביוני 2007 חתם ביריבה העירוני, רבוטניצ'קי, במדיה זכה בדאבל. בינואר 2009 הצטרף לוואסלוי מליגת העל הרומנית. בקיץ 2010 חזר לליגה המקדונית בפעם הרביעית, הפעם לקבוצת סקופיה, במדיה רשם את עונת השיא שלו עם 20 שערים ב-29 הופעות בליגה, והפך למלך שערי הליגה בעונת 2010/2011. בקיץ 2011 חזר לקפריסין וחתם באפולון לימסול. בקיץ 2012 חתם בהפועל רמת השרון מליגת העל. לאחר פרוץ מבצע עמוד ענן החליט לעזוב את רמת השרון. בינואר 2013 חתם באירקליס סלוניקי מליגת העל היוונית. בהמשך הקריירה שלו, שיחק בצסק"א סופיה, בלחטוב, שקנדיה, פראצ'ואפ, צ'יאנג מאי, ואף חזר לקדנציה שנייה ברבוטניצ'קי ובסקופיה. בקיץ 2019 חתם בסטרוגה. בקיץ 2020 חתם בגוסטיבר. ב-18 בינואר 2021 חתם בסקופיה מהליגה המקדונית השנייה. לזכותו של קירובסקי שתי הופעות בנבחרת מקדוניה, אותן ערך במשחקי ידידות ששוחקו בשנת 2010. חריסטיאן קירובסקי, באתר Transfermarkt חריסטיאן קירובסקי, באתר Soccerway חריסטיאן קירובסקי, באתר WorldFootball.net חריסטיאן קירובסקי, באתר National Football Teams חריסטיאן קירובסקי, באתר FootballDatabase.eu ליאור טימור, ‏חירסטיאן קירובסקי חתם בהפועל ניר רמה"ש לעונה, באתר ONE‏, 14 ביוני 2012 שירלי בר דיין, ‏גל נטישה: 2 זרים של הפועל רמת השרון עזבו את ישראל, באתר ערוץ הספורט, 21 בנובמבר 2012 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חריסטיאן קירובסקי".
אוזרק

האם התכוונתם ל... הרי האוזרק אגמי האוזרק אוזרק (סדרת טלוויזיה)
תרודאנת

תרודאנת (נכתבת גם: תארודאנת, תרודאנט, תרודנט. בערבית: تارودانت; בברברית: ⵜⴰⵔⵓⴷⴰⵏⵜ; באנגלית: Taroudant), היא העיר המרכזית בעמק הסוס שבדרום מרוקו. היא ממוקמת מזרחית לאגאדיר בדרך ורזאזאת ומערבית למדבר סהרה ומדרום למרקש. העיירה ידועה בכינוי ה"סבתא של מרקש", מפני שהיא דומה למרקש אך קטנה יותר, ושלא כמו מרקש, כמעט כל העיר תרודאנת מוקפת חומה. במאה ה-16 השתמשה השושלת הסעדית בתרודאנת כבירתה, לפני שהעבירה את מושבה המלכותי למרקש. תרודאנת ידועה במלאכות המקומיות שלה, הכוללות תכשיטים ושטיחים. העיירה נכבשה על ידי המורביטון בשנת 1056. אירוע קשה היה טבח אוכלוסייתה על ידי מולאי איסמעיל בשנת 1687. בהובלת העלווים התנגדה העיר לשליטה מלכותית. אזרחים כרתו ברית עם אחמד בן מחרז, אחיינו המתנגד של מולאי איסמעיל. כיום העיר היא עיירת שוק (מסחר) ראויה לציון, ויש בה שווקים ליד כל אחת משתי הכיכרות המרכזיות שלה, "אסרג" ו"טלמוקלט". יש גם שוק שבועי מחוץ לחומות העיר, בסמוך לרובע האוניברסיטאות העתידי. אורכם של חומות העיר כמעט 6 ק"מ. הן מכילות מבצרים ובהן תשעה שערים שעדיין נמצאים בשימוש. מחוץ לחומה ישנו מפעל בורסקאות קטן לעיבוד עורות, העוסק בעיקר בייצור ציוד עבור רכיבה על גמלים, כגון: סנדלי עור גמלים, תיקי עור וחגורות ייעודיות. בשוק הברברי, המכונה ג'נאן אל-ג'אמי, נמכרים גם תבלינים ופירות יבשים, אך בעיקר בגדים ומוצרי בית. לעומתו השוק הערבי מתמחה בעבודות יד כמו: טרקוטה, ברזל יצוק, כלי חרס, פליז ונחושת, עור, שטיחים ותכשיטים. ראשית התיישבות היהודים בחבל הסוס הייתה לפני מאות שנים. רבי יעקב משה טולידאנו לומד מדברי מר זוטרא, בתלמוד בסנהדרין צז א, שדעתו כי עשרת השבטים האבודים גלו לאזור הסוס. בשנת ה'שי"ח (1556) כבשו הטורקים את האזור והתעללו ביהודים בשל תמיכתם במושל המרוקאי. בשנת ה'שנ"ח (1598)פקדו את תרודאנת רעב ומגפה שגרמו ליהודי העיר לגלות אל העיר אקקא. בשנת ה'ש"ע (1610) גלו מיהודי העיר אל העיר תמגראת. בין הגולים היה רבי יעקב איפרגאן, תלמידו של רבי משה בן מימון אלבאז, מחבר הספר "היכל הקודש", שהיה אף הוא מחכמי העיר במאה ה-16 וסביבו התאספו חכמים ויוצרים מקובלים. יעקב משה טולידאנו נר המערב עמ': 2, 94 - 95, 107, ירושלים תרע"א אורי חנניה אלנקווה "חבל הסוס והעיר תרודאנת" ו"מבוא" - היכל הקודש, ירושלים תשס"ה מדיה וקבצים בנושא תרודאנת בוויקישיתוף תרודנת (מרוקו), דף שער בספרייה הלאומית